CELEX: 62019TN0306
Language: fi
Date: 2019-05-17 00:00:00
Title: asia T-306/19: Kanne 17.5.2019 — Graanhandel P. van Schelven v. komissio

19.8.2019   
            
            
               FI
            
            
               Euroopan unionin virallinen lehti
            
            
               C 280/42
            
         
      Kanne 17.5.2019 — Graanhandel P. van Schelven v. komissio
      (asia T-306/19)
      (2019/C 280/58)
      Oikeudenkäyntikieli: englanti
      
         Asianosaiset
      
      
         Kantaja: Graanhandel P. van Schelven BV (Nieuwe Tonge, Alankomaat) (edustaja: asianajaja C. Almeida)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission täytäntöönpanoasetuksen (EU) 2019/446 (1) 1 artiklan 3 kohdan
               
            
                  —
               
               
                  velvoittamaan vastaajan esittämään kaikki merkitykselliset asiakirjat, jotka johtivat asetuksen (EU) 2019/446 antamiseen.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäisen kanneperusteen mukaan se, että komissio peruutti tarkastuslaitos ”Control Union Certifications” (jäljempänä CUC) hyväksynnän unionin luonnonmukaisen tuotannon sertifioijana, vaikuttaa mielivaltaiselta, sillä se perustuu virheellisiin tosiseikkoihin.
               
            
                  2.
               
               
                  Toisen kanneperusteen mukaan kantajan subjektiivista oikeutta saada suojaa siltä, että komission nimitykset luonnonmukaisen tuotannon sertifioijiksi unionin luonnonmukaista tuotantoa koskevien tarkastusten suorittamiseksi kolmansissa maissa mielivaltaisesti peruutetaan, loukattiin. Kantajan intressiä toimia kilpailijana luonnonmukaisen tuotannon markkinoilla ei suojattu.
               
            
                  3.
               
               
                  Kolmannen kanneperusteen mukaan on niin, että koska CUC:n nimeäminen unionin luonnonmukaisen tuotannon sertifioijaksi peruutettiin, luonnonmukaisten tuotteiden toimitus vuosikymmeniä kestäneissä kauppasuhteissa on estynyt ja kantajan oikeuksiin maahantuojana on välittömästi vaikutettu. Tämä suora yhteys osoitetaan riidanalaisessa asetuksessa, sillä kantaja oli maahantuojana CUC:n myöntämän tarkastussertifikaatin vastaanottaja; tämä sertifikaatin avulla sen oli mahdollista päästä unionin luonnonmukaisesti tuotettujen elintarvikkeiden ja rehujen markkinoille. CUV on luonnonmukaisen tuotannon sertifioija maatiloille Mustanmeren alueella, josta kantajan päätoimittaja hankkii luonnonmukaiset tuotteet.
               
            
                  4.
               
               
                  Neljännen kanneperusteen mukaan komissio loukkasi kantajan oikeutta olla ainoastaan oikeasuhteisen puuttumisen kohteena sen liiketoiminnan osalta sekä kantajan omistusoikeutta ja liiketoiminnan harjoittamisen vapautta koskevaa perustavanlaatuista taetta.
               
            
                  5.
               
               
                  Viidennessä kanneperusteessa viitataan kantajan toiseen vaatimukseen, jossa vaaditaan oikeutta tutustua komission asiakirjoihin, ja tämän kanneperusteen mukaan kantajalla on unionin oikeudessa taattu yleinen asiakirjoihin tutustumista koskeva oikeus, joka perustuu asianmukaisen menettelyn takeeseen sekä oikeuteen tulla kuulluksi sellaisena kuin sitä suojataan merkityksellisissä ihmisoikeussopimuksissa.
               
            
         (1)  Neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta ja oikaisemisesta 19.3.2019 annettu komission täytäntöönpanoasetus (EU) 2019/446 (EUVL 2019, L 77, s. 67).